ועדת המשנה לתקנות שוויון זכויות לאנשים עם מוגבלות, כנסת 19, פרוטוקול מספר 1, 2013-04-30 13:00

אילן גילאון: בוקר טוב, אני פותח את הישיבה של ועדת המשנה בעניין תקנות הנגישות לוועדה לחוק שוויון זכויות לאנשים עם מוגבלויות.

אילן גילאון: אנחנו ממשיכים את מה שהתחלנו בפעם הקודמת כאילו כלום לא קרה.

אילן גילאון: חוץ מהגורם הפרוצדוראלי שנצטרך לעשות אותו, אנחנו בתהליך שהיינו בו קודם.

אילן גילאון: הישיבה היום תהיה קצרה מן הרגיל מהישיבות הבאות.

אילן גילאון: חבר הכנסת מרגי יציג את החזון שלו עם הצטרפותו לוועדה.

אילן גילאון: לאחר מכן נערוך סקירה.

אילן גילאון: כדי לדעת מה יש בצינור מוכן, הוא צריך לעבור תהליכים של עיבוד מחדש אבל צריך לדעת איזו חיטה קיימת במטחנה שלנו כדי שנוכל להתחיל את הדיונים ולא להתעכב.

אילן גילאון: מבחינתנו, הידיים שלנו תמיד מלאות עבודה.

אילן גילאון: ככל שהתקנות יגיעו אלינו מן המשרדים, הם יצאו מכאן מהר ככל שניתן.

אילן גילאון: אנחנו נמשיך לקיים את השולחן העגול של ההסכמות כדי להביא את הדברים לדיונים שהם כאן בהסכמות ואלי אף ביתר שאת ממה שהיה בעבר.

אילן גילאון: נתווכח רק על דברים מהותיים כי יש לנו מדינה להנגיש.

אילן גילאון: קודם כל זכות הדיבור לחבר הכנסת מרגי ולאחר מכן נעבור באופן מסודר ונקבל דיווח מה נעשה מאז פרצו הבחירות.

אילן גילאון: חבר הכנסת מרגי, בבקשה.

יעקב מרגי: כל הכבוד הוא לי להיות שותף מהצד הזה של השולחן בכנסת, כמחוקק ולא מהרשות המבצעת.

יעקב מרגי: אני מכיר את כל הסוגיה של ההנגשה ואת הבירוקרטיה והקשיים ליישם.

יעקב מרגי: כמי שהיה שר אני יודע כמה רצון עז היה אבל האפשרויות לא היו כגודל הרצון.

יעקב מרגי: יש בניינים ישנים ויש בניינים חדשים ויש התאמות שצריך לעשות.

יעקב מרגי: משרדי הממשלה בנושא תקנות, יחד עם משרד המשפטים, הלוך ושוב, הלוך ושוב, אנחנו עלולים להימצא במערכת בחירות שתנחת עלינו בעוד שנתיים והרבה לא נוכל לעשות.

יעקב מרגי: לכן אני שמח להיות שותף בוועדה הזאת.

יעקב מרגי: אני מכיר את הקשיים, מכיר את החוליים.

יעקב מרגי: אילן, מה שרצה, נעשה במשותף, לדחוף את זה כמה שיותר.

אילן גילאון: מה שאני רוצה זה שיהיו לי שותפים.

אילן גילאון: להזכירכם, גם בעבר לוועדה היתה תפיסה אידיאולוגית לגבי הנושא של הנגישות.

אילן גילאון: הנגישות היא כמשל.

אילן גילאון: למעשה הנגישות מגדירה בצורה יותר מדויקת את מיקומו של הפרט ואת החריג של הכלל.

אילן גילאון: תמיד הגישה שלנו היתה שאין דבר כזה מוגבלים ולא מוגבלים אלא שכולם הם מוגבלים או נשאי מוגבלות.

אילן גילאון: לכן התפיסה תמיד היתה אוניברסאלית.

אילן גילאון: ככל שהחברה היא יותר מונגשת וככל שהיא מאפשרת לכל פרט בתוכה להגיע למחוז חפצו בצורה מכובדת ועצמאית, כך ייטב.

אילן גילאון: אני אומר, ככל שניתן מכובדת ועצמאית, כי לעיתים אנחנו מנסים להנגיש לאנשים להגיע למחוז חפצם אבל בצורה מאוד לא מכובדת.

אילן גילאון: ככל שיש יותר התערבות וככל שיש יותר פרסום – נתקלתי במצבים כאלה בחופשה האחרונה, בשדה התעופה בן גוריון.

אילן גילאון: אנחנו עושים את זה פחות טוב.

אילן גילאון: אני רוצה להציג לכם את חבר הכנסת שטבון.

אילן גילאון: אתה מוזמן להציג את עצמך.

אילן גילאון: תדע לך שפה זאת חבורה שהיא קבוצת משימה.

אילן גילאון: אין פה ימין ושמאל, אנחנו מנגישים כל מה שזז וכל המנגיש הרי זה משובח.

יוני שטבון: סליחה על האיחור.

יוני שטבון: אני יוני שטבון ואני גר בירושלים.

יוני שטבון: אני שמח להיות בחבורה הזאת.

יוני שטבון: כשהגעתי לכנסת לא חשבתי שאני אהיה בתוך ועדת משנה לענייני מוגבלויות או הנגשה וכל מה שקשור בזה.

יוני שטבון: כשהייתי בישיבת ועדת העבודה והאחרונה וכולם דיברו על זה בצורה משמעותית אמרתי לעצמי שאנחנו אוהבים לעסוק בדברים הכי גדולים והכי נוצצים אבל בסופו של דבר, התפקיד שלנו כחברי כנסת זה לגעת בנקודת הקצה.

יוני שטבון: אין דבר יותר מלגעת בנקודת הקצה, במדרכה, בהנגשה.

יוני שטבון: זאת העבודה המרכזית שלנו.

יוני שטבון: הכי קל להיגרר לדברים שנראים גדולים אבל אלה הם הדברים האמיתיים.

יוני שטבון: אני שמח להיות פה.

אילן גילאון: עכשיו אנחנו נעשה סקירה כדי לרענן את הזיכרון, מה כבר עסקנו בו.

אילן גילאון: אחיה, בבקשה.

<אחיה קמארה: אני רוצה לברך אותך על-כך שחזרת לתפקיד הזה וכמובן אני מברך את שני חברי הכנסת שנמצאים פה, זה מאוד חשוב לנו.

<אחיה קמארה: אני רוצה להזכיר שאנחנו נמצאים פה בדיונים של מאות שעות ולפעמים שוכחים את התוצאות.

<אחיה קמארה: השבוע, למי שעוד לא יודע, התקנות של נגישות השירות פורסמו ברשומות.

<אחיה קמארה: כל מי שפה יודע כמה עבודה הושקעה סביב השולחן הזה ומחוץ לשולחן הזה, בשביל שהתקנות יעברו.

<אחיה קמארה: גם התקנות של מקום שאינו בניין, כל העניין של הנגשת חופי ים, פארקים ולהבדיל, בתי קברות, יש התקדמות מסוימת.

<אחיה קמארה: שר הפנים הקודם, אלי ישי, חתם עליהם רגע לפני עזיבת התפקיד ועכשיו אנחנו פועלים מול שר האוצר כדי שהוא יחתום עליהם, או יותר נכון, ייתן הסכמתו לחתימת שרת המשפטים החדשה על התקנות האלה.

אילן גילאון: דברים שרואים מכאן לא רואים משם.

<אחיה קמארה: נכון שהנושא של המימון הוא נושא שמעסיק אותנו מאוד בבואנו ליישם את התקנות האלה.

<אחיה קמארה: אנחנו בהחלט עובדים קשה מאוד גם עם משרד הפנים, גם עם משרד האוצר וגם עם משרדים אחרים בשביל לדאוג למימון חלקי.

אילן גילאון: למעשה אנחנו זקוקים רק לחתימה של שר האוצר.

<אחיה קמארה: הסכמה שלו לחתימת של שרת המשפטים.

אילן גילאון: צריך לשכנע אותו בצורה עדינה.

אילן גילאון: תודה רבה לאחיה.

אילן גילאון: אנחנו נתחיל בסבב.

<אייל לב ארי: אם אפשר, רק הערה פרוצדוראלית שהיא מהותית לעניין הגשת התקנות.

<אייל לב ארי: בעקבות הבחירות שהתקיימו, כנהוג בוועדה, התקנות שהוגשו בכנסת הקודמת לוועדה ושלא אושרו על ידה, צריך להגיש אותם מחדש לוועדה הנוכחית.

<אייל לב ארי: כדי להקל על המשרדים וכדי להקל גם על חקק משנה במשרד המשפטים, אני מבקש ומציע להגיש את אותו נוסח בדיוק שהוגש לוועדה הקודמת כדי שנוכל לפעול במהירות.

<אייל לב ארי: בדיונים עצמם כבר נתקדם בהתאם לנוסחים שכבר התגבשו בדיונים בינינו, כדי שנוכל גם לקצר ככל שניתן.

אילן גילאון: כמובן לא להשתהות, שלא ליצור מצב שלשרים יהיו רעיונות חדשים.

אילן גילאון: למדתי ב"יס מיניסטר".

<קריאה: צריך להחתים מחדש?

<אייל לב ארי: כן, צריך להחתים מחדש.

<אייל לב ארי: לכן עצתי היא להגיש בדיוק את אותו נוסח ולקצר את הזמן.

אילן גילאון: אל תיבהלו, זה מקובל, כל אחד מקבל תכנית קודמו ומציג אותה כאילו היא תכנית שלו.

<אייל לב ארי: גם כדי להקל על קבלת הסכמת שרים נוספים ככל שנדרש בתקנות, מעבר להסכמה הקבועה ש שר האוצר.

<אייל לב ארי: זה לעניין הפרוצדוראלי.

<קריאה: אייל, תעזרו לנו עם האוצר?

<קריאה: אם צריך להחתים שוב את האוצר - - -

<אייל לב ארי: אלה התקנות שהוא כבר חתם.

אילן גילאון: זה דברים מוכנים.

<אייל לב ארי: תגישו את מה שהגשתם.

אילן גילאון: שמת לב שהאוצר מקבל את כל מה שהיה קודם?

אילן גילאון: אין שום בעיה.

אילן גילאון: נתחיל במשרד הפנים.

<דפנה סילובסקי: אנחנו ממשרד הכלכלה, ביקשנו לדבר ראשונים.

אילן גילאון: כמה זמן את מעריכה שזה ייקח?

אילן גילאון: לא צריכה להיות בעיה להחזיר את החומר.

<דפנה סילובסקי: אנחנו כבר העברנו ועוד לא קיבלנו אישור.

<דפנה סילובסקי: יש לו הרבה נושאים על השולחן, הוא עוד לא הגיע לזה.

אילן גילאון: אחד התפקידים שלנו כאן של חברי הכנסת זה לתת תזכורות.

אילן גילאון: אנחנו, תסלחו לי על הביטוי, משמשים כקרציות בעניין הזה.

אילן גילאון: אפשר להגיד לנו איזה שר צריך לשכנע.

<דפנה סילובסקי: אני מקווה שתוך שבועיים נקבל את ההסכמה שלו ואז נעבור לאוצר.

<וילמה מאור: למה נדרש כל-כך הרבה זמן כדי לקבל את חתימתו של השר.

<דפנה סילובסקי: יש הרבה נושאים על שולחנו, הוא עוד לא הגיע לזה.

<דפנה סילובסקי: אנחנו העברנו את זה במסגרת תיק החפיפה, הוא עוד לא הגיע לזה.

יעקב מרגי: אפשר לומר לשר שזה יושב בלוח זמנים צפוף לוועדה וחבל שהוועדה תנזוף בנו.

יעקב מרגי: היו דברים מעולם.

<דפנה סילובסקי: אנחנו נדווח על הישיבה ועל זה שהוועדה מבקשת להזדרז.

יעקב מרגי: הוא יסכים והוא ירצה, רק צריך להפנות את תשומת לבו.

<דפנה סילובסקי: אחר-כך נצטרך לעבור את האוצר.

אילן גילאון: תגידו לו שהעיכוב נגרם כתוצאה מהבחירות ושהבחירות היטיבו אותו והוא צריך להחזיר כמה שצריך.

אילן גילאון: אנחנו ננסה לעזור לכם בעניין הזה.

<אייל לב ארי: חלק ניכר מהתקנות שהוגשו לוועדה בכנסת הקודמת, הוגשו בעקבות פסק דין שהוציא בג"צ ובעקבות תאריכים ספציפיים שהמדינה התחייבה לגביהם.

<אייל לב ארי: בעקבות הבחירות, בעקבות הגשה מחדש, זה קצת משנה את התמונה לגבי תאריכי ההגשה.

<אייל לב ארי: זה משליך גם לנושא העתירה.

אילן גילאון: פרט לעניין של ההכשרות, אנחנו מצפים מהתמ"ת לעוד דברים, נכון?

<אייל לב ארי: לא.

<אייל לב ארי: אלה התקנות היחידות שהתמ"ת, או משרד הכלכלה, צריך להגיש לוועדה.

אילן גילאון: תודה רבה לכם.

אילן גילאון: יש תקנות שמשרד החינוך צריך להגיש בנושא ההתאמות הפרטניות.

<אילן שי: בעקבות ההגשה שהיתה לוועדה וההחלטה לקיים דיון עם הנציבות ועם משרד המשפטים לגבי הנוסח, קיימנו עם משרד המשפטים דיון שבמסגרתו הגענו להבנות לגבי נקודות שהיו שנויות במחלוקת.

<אילן שי: אנחנו עדיין צריכים לקיים עוד דיונים עם הנציבות.

<אילן שי: בחודשיים האחרונים קיימנו שתי ישיבות ואנחנו צריכים לקיים לפחות עוד שתי ישיבות כדי להמשיך את הדיון עם הנציבות לגבי מספר נושאים שנויים במחלוקת.

<אילן שי: אחר-כך אנחנו רוצים לקיים דיונים עם ארגונים לזכויות של אנשים עם מוגבלויות לפני שאנחנו נחזור לוועדה.

אילן גילאון: לכם אין בעיות עם השר שלכם.

אילן גילאון: אני חייב לספר לכם סיפור על השר החדש, שהוא שר החינוך.

אילן גילאון: הוא גם חבר אישי ואני הכרתי אותו בגלל נסיבות של הנגשה.

אילן גילאון: שי פירון חנך מעלית בישיבה שהוא ניהל.

אילן גילאון: הוא הזמין אותי לחנוכת המעלית.

אילן גילאון: בדרך כלל אנשים חונכים מחלפים וכבישים.

אילן גילאון: שי פירון החליט שהוא מזמין אותי, כמובן הלכתי, וחנכנו מעלית בבית הספר שלו שהיה בן 3 קומות.

אילן גילאון: חשבתי לעצמי שמי שחונך מעלית, מבחינתי זה האיש שלי.

אילן גילאון: אני בטוח שמבחינת נגישות – בכלל, אין לי ספק שתהיה עדנה עם משרד החינוך, אני יכול לחתום לכם.

יעקב מרגי: אני קצת נבהלתי מהמסלול הארוך שהוא תיאר.

<אייל לב ארי: צריך לקבוע לוחות זמנים ואולי לעשות את הישיבות כאן.

אילן גילאון: תכף נדבר על הלו"ז.

<אוראל גלולה לפיד: אני מנגישות ישראל.

<אוראל גלולה לפיד: כדי לייעל, אני חושבת שאנחנו נשב איתכם בישיבות ואז נוכל לחסוך זמן אחר-כך.

אילן גילאון: זאת אומרת שלא תעשו דיון עם כל ארגון בנפרד.

יעקב מרגי: אין ניגוד עניינים.

אילן גילאון: שולחן עגול במכה אחת.

אילן גילאון: אתה יודע שבכל תחום יש לפחות 5-6 ארגונים.

<אילן שי: לקיים את הדיונים יחד עם הארגונים, זה בהחלט גם מה שאנחנו רצינו לעשות.

<אילן שי: לגבי הדיון עם הנציבות, רצינו לעשות את הדיון בתוך הממשלה בלי שותפים.

אילן גילאון: מה אכפת לכם לעשות הכול יחד?

אילן גילאון: הרי אין לנו אינטרסים שונים.

אילן גילאון: בכלל, אני חושב שהנציבות צריכה להיות המודרטור של כל השולחנות העגולים.

אילן גילאון: לדעתי זה הכי יעיל.

<אחיה קמארה: אנחנו היינו בעד וגם הצענו את זה.

<אחיה קמארה: הסיפור יותר מורכב מזה.

אילן גילאון: אני לא אגיד שמשרד החינוך הוא פרובלמאטי אבל יש לו היסטוריה אחרת מאשר כל המשרדים.

אילן גילאון: היה שם הסכם מוקדם יותר ולכן הדברים קצת יותר קשים.

אילן גילאון: אני מקווה שבגלל השר החדש יהיה פה איזה שינוי.

אילן גילאון: כל הדיבור הזה הוא כדי לעשות דבר אחד.

אילן גילאון: כמה זמן ייקח כדי להגיש לנו את החומר חזרה?

<אילן שי: אני מעריך שלצורך סיום הדיונים מול הנציבות והארגונים אנחנו זקוקים לחודשיים או שלושה חודשים.

<אחיה קמארה: אני מזכיר לך, אילן, שאתה ביקשת להחזיר את התקנות האלה בשביל שנדון בהן בשולחנות עגולים בנציבות.

אילן גילאון: לא התכוונו שתבזבזו זמן, התכוונתי שתחסכו זמן.

<אחיה קמארה: זה לא חוסך זמן, זה מה שאני מנסה להגיד.

<אחיה קמארה: השאלה אם לא כדי להתכנס סביב - - -

אילן גילאון: אני רוצה שהכלל יהיה שכאשר מגיעים לשולחן הזה, החומר לעוס, טחון וגורמי המקצוע גמרו עליו את ההסכמות.

אילן גילאון: תביטו, חברי הכנסת מבינים את חשיבות הנושא.

אילן גילאון: אנחנו לא אנשי מקצוע.

אילן גילאון: אנחנו יכולים לנצח על מקהלה שצריכה להגיע מבחינה מקצועית להסכמות.

אילן גילאון: הרזולוציות שאתם מדברים עליהן לא תמיד נהירות לנו, עם כל הכבוד לנו.

אילן גילאון: לכן אני רוצה לחסוך זמן ולא להביא מחדש לדיון בוועדה נושא שכבר בשל במערכות אחרות.

אילן גילאון: לא לפתוח ויכוחים אלא במצב שיש מחלוקות מהותיות ולא מצליחים להגיע להסכמה.

אילן גילאון: אגב, אני חושב שהמחלוקות ספורות, לא צריכות להיות הרבה מחלוקות.

אילן גילאון: חודשיים שלושה זה משהו שהוא הרבה זמן יחסית למשהו שאפילו נדון כאן, הוגש, נטחן.

<אילן שי: מעבר להיבט של הצורך לקיים דיון, התקנות שהוגשו לכאן כללו בעיקר נושאים של הנגשה של המבנה.

<אילן שי: הנושא של הנגשה של השירות לא נכלל בנוסח שהוגש.

<אילן שי: זה מכלול שלם של אמצעים ושל נושאים שצריך לדון עליהם.

<אילן שי: גם בהשוואה לתחום של המבנה, שהיום כבר מתוקצב על-ידי משרד החינוך, הנושא של הנגשת השירות לא מתוקצב.

<אילן שי: העלויות הן משמעותיות וצריך לקיים דיון תקציבי לגבי הנושא הזה, אחרי שנסיים את הדיון עם הנציבות.

<אילן שי: אנחנו צריכים שמשרד האוצר יתקצב את זה.

<אילן שי: רק לכלול את זה בתקנות בלי שיהיה לזה תקציב, לא יצור את ההנגשה.

אילן גילאון: כל שני וחמישי עולה הנושא התקציבי.

אילן גילאון: אנחנו עובדים על-פי לוח זמנים שנקבע.

אילן גילאון: משרד החינוך קובע קצב אחר וכללים אחרים מאשר לשאר המשרדים.

אילן גילאון: התפקיד שלנו זה לכתוב את תקנות הנגישות.

יעקב מרגי: וליישם את החוק סוף סוף.

אילן גילאון: לסיים עד תאריכים נקובים.

אילן גילאון: אני עסקתי בנושא של שינוי לוח הזמנים 4 פעמים וכל פעם נתנו אורכה.

אילן גילאון: לכן, הדיון על התקציב – יש התחייבות לתקציב של שר האוצר הקודם.

<אייל לב ארי: גם לפרטניות.

אילן גילאון: אז אם התכנית של שר האוצר הקודם טובה, למה ההתחייבות שלו לא טובה?

אילן גילאון: יש את ההתחייבות הזאת.

<אילן שי: ברוח הדברים שאייל אמר קודם.

<אילן שי: קודם כל שיגישו את התקנות לפני שמגיעים להסכמות ואז אפשר להמשיך להתדיין, כשהדברים יהיו על השולחן כאן.

<ערן טמיר: הטענה של משרד החינוך היתה, בהרבה פורומים, שחלק גדול ממה שאנחנו רוצים בשירות, מקבלים אותו גם דרך שילוב ודרך מקומות אחרים.

<אייל לב ארי: זה היה לפני שישבנו איתכם.

<אייל לב ארי: אני חושב שזה עלה כבר לדיון.

אילן גילאון: מתי ישבתם?

<אייל לב ארי: ישבנו פעמיים, כמו שאילן אמר.

<אייל לב ארי: הפעם האחרונה ביום הזיכרון.

<אייל לב ארי: הפגישה הבאה נקבעה ונדחתה.

<אייל לב ארי: זה לוקח הרבה זמן כל העניין הזה.

<אייל לב ארי: לדעתי, שיגישו קודם כל את התקנות שיש להם ואת שאר הדיון לעשות במקביל.

אילן גילאון: אנחנו רק כותבים תקנות, אנחנו לא מתקצבים.

יעקב מרגי: אם אנחנו נחכה לאישור ממשרד האוצר לכל סעיף שנדון כאן, לא נתקדם בכלום.

יעקב מרגי: צריך להגיש את התקנות.

<אייל לב ארי: אין טעם לאשר משהו אחד, אחר-כך לדבר עם הארגונים ואח"כ לדבר עם האוצר.

אילן גילאון: אתם רוצים?

אילן גילאון: תשב עם הארגון.

אילן גילאון: למעשה, רוב העניינים היו בדיונים.

<עמוס רון: אני מנכ"ל ארגון הגג של ארגוני הנכים.

<עמוס רון: אני מצטרף להצעה של נגישות ישראל.

<עמוס רון: אני חושב שכדי לקצר את לוחות הזמנים, מה שנכון זה לקיים מרתון של פגישות.

<עמוס רון: אנחנו נפנה את כל הזמן שצריך כדי להצליח להביא את ההצעות המוסכמות לשולחן הזה בפחות משלושה חודשים.

אילן גילאון: בוודאי, עוד שלושה חודשים יכולות להיות בחירות.

יעקב מרגי: יש כאלה שבזמן הזה מתפללים שהממשלה תיפול.

<ערן טמיר: הרעיון של מרתון הוא רעיון מצוין.

אילן גילאון: כמה זמן אנחנו צריכים?

אילן גילאון: אנחנו רוצים להתחיל בשבוע הבא את הדיונים באופן רצוף בכל יום שלישי.

אילן גילאון: זה רק בתנאי שיהיו לנו כאן את החומרים.

אילן גילאון: אתם רוצים שבועיים?

אילן גילאון: שלושה?

אילן גילאון: בסדר?

אילן גילאון: אבל לא למשוך אותנו.

<אביבית אהרונוב: אני מארגון "בזכות".

<אביבית אהרונוב: כבר בסוף חודש ינואר המדינה התחייבה לבג"צ שהתקנות הללו יוגשו תוך 3 חודשים, כלומר שנוסח התקנות יוגש לוועדה בתוך 3 חודשים.

אילן גילאון: היו בחירות.

<אביבית אהרונוב: לא, זה היה לאחר הבחירות.

יעקב מרגי: אם המדינה התחייבה לבג"צ, צריך לעמוד בזה.

אילן גילאון: אין מה לחכות לפסיקה אחרת של הבג"צ.

<אביבית אהרונוב: אני חושבת ששלושה חודשים זה בהחלט מוגזם.

אילן גילאון: אנחנו יכולים לקבל תוך שבועיים את הניירות שלכם?

<אילן שי: את התקנות בנוסח הקודם שהוגש?

אילן גילאון: כן.

<אילן שי: הנוסח הקודם לא כלל את נושא השילוב.

אילן גילאון: מה שהוגש.

אילן גילאון: אני יכול לטפל רק במה שאתם מגישים.

אילן גילאון: אתם הנציבות, תכללו אתם את כל המעגלים של כל משרד ומשרד בנפרד, עם כל מי שיש לו אינטרס עם מה שאנחנו עושים, ובלבד שהתוצאה תהיה מהירה ונוכל להריץ אותה הלאה.

אילן גילאון: יש תהליכים ויש תאריכים, אני מזהיר אתכם.

אילן גילאון: התהליך צריך להיות דמוקרטי אבל התאריך חייב להיות ברור.

<אחיה קמארה: אבל האחריות על התקנות האלה הן על משרד החינוך.

<אחיה קמארה: אתה יודע שהנציבות רוצה לקדם.

יעקב מרגי: גם לגבי התקנות שלא הוגשו, צריך לקבוע לו"ז.

יוני שטבון: הוא אומר שבסוף זה יושב אצל השר.

אילן גילאון: אני אדבר עם השר, אתם תשבו יחד.

<אייל לב ארי: הנושא הבא הוא עדיין של משרד החינוך: מוסדות תיכוניים להשכלה תורנית או דתית.

<אילן שי: התקנות האלה גם הוגשו לכנסת.

<אילן שי: אני מבין שהיתה סדרה של דיונים בלשכה המשפטית של הכנסת.

<אייל לב ארי: לא.

<אייל לב ארי: השכלה גבוהה תורנית או דתית הגיעו תקנות מעודכנות בנובמבר, שכללו גם את המוסדות להשכלה על תיכונית דתית.

<אייל לב ארי: לאחרונה נשלחו ההערות שלנו למשרד החינוך והם עדיין לא התקבלו.

<עמוס רון: למה יש הבדלים בהנגשה?

אילן גילאון: פיצלנו את הדיון לפי נושאים.

יעקב מרגי: מוטיבציית התקצוב היא שונה במוסדות כאלה ואחרים.

יעקב מרגי: בסוף זה תקצוב.

אילן גילאון: צריך לדעת את מי לייבש ואת מי לא.

<אייל לב ארי: ראשית, זה בחוק.

<אחיה קמארה: המחשבה היתה לתת לכל משרד להטמיע בתוך המערכת שלו, בתוך הידע המקצועי שלו את נושא ההנגשה ולא שהוא יהיה משהו נפרד.

<אחיה קמארה: זה מאלץ את המשרדים, מתוך הידע המקצועי שלהם - - -

אילן גילאון: פה מדובר באותו משרד, משרד החינוך.

<אחיה קמארה: גם פה מדובר בשני גופים שונים.

אילן גילאון: מה התשובה?

יעקב מרגי: משרד החינוך, אני אומר גם לכם וגם לוועדה: אני חש כאילו זה משהו שאתם לא משחקים בו.

יעקב מרגי: אתם מחויבים לזה וגם לוחות הזמנים שלכם צריכים להיות קצת יותר נדיבים ויותר רגישים, גם להיסטוריה של החוק ולדיונים בבתי המשפט.

יעקב מרגי: לכן, קצת יותר מוטיבציה.

יעקב מרגי: קצת יותר מוטיבציה.

יעקב מרגי: יש הרבה נושאים בכל משרד והרבה סדרי עדיפויות.

יעקב מרגי: שימו את על השולחן, אין מה לעשות, תגמרו עם זה.

<אילן שי: זה נמצא על השולחן, אנחנו מקדישים הרבה מאוד מאמץ ביחס לתקנות האלה.

<אילן שי: המידע שנמסר לי זה שהתקנות לגבי מוסדות על תיכוניים להשכלה תורנית – בעקבות דיון עם הלשכה המשפטית של הכנסת והנציבות, הגיעו לאיזה הסכמות שמאפשרות לחזור לדיון בוועדה.

<אילן שי: זה מה שמסר לי גור רוזנבלט שמטפל בזה.

<אייל לב ארי: אני חושב שהתבלבלו.

<אייל לב ארי: יתכן שגור רוזנבלט התכוון למוסדות חינוך חדשים.

אילן גילאון: גם להם יהיו תקנות נפרדות?

<אילן שי: התקנות שעוסקות במוסדות להשכלה תורנית או דתית, עדיין לא היה לגביהם דיון בלשכה המשפטית.

<אילן שי: הם הוגשו אבל לא מעבר לזה.

יוני שטבון: אדוני היושב ראש, אולי כדאי לשקול תיקון חקיקה לכל הסיפור הזה.

יוני שטבון: זה לא יחזיר אותנו לאחור.

אילן גילאון: אין צורך.

אילן גילאון: היה פה איזה "מערוף" שנעשה בזמנו למשרד החינוך.

אילן גילאון: ולכן גם כל האנומליות כאן קשורות במשרד החינוך, לעומת אחרים.

אילן גילאון: לכן הדיון כאן הוא יותר מפוצל, יותר פרובלמאטי, עם לוח זמנים שונה.

אילן גילאון: זה מה שנקרא דהורייתא, את זה אני מקבל כמורשת מקודמיי.

אילן גילאון: אני לא אגיד על זה משהו שיפוטי, זה המצב.

יוני שטבון: יש פה שני צירים מקבילים.

יוני שטבון: יש את המצב בהווה, קיבלנו מציאות ואנחנו ממשיכים איתה.

אילן גילאון: רק לגבי משרד החינוך.

יוני שטבון: אם הפיצול הזה יוצר כל-כך הרבה השלכות, הבעיה הזאת תחזור על עצמה גם בהמשך בדברים אחרים.

יוני שטבון: השורשים שלה נמצאים במשהו בעייתי.

אילן גילאון: הבעיה היא, אילן, שאני לא מבין ממך מה - - -

<אילן שי: אני צריך לחזור ולבדוק את זה.

אילן גילאון: אנחנו ניתן לך 30 יום לגמור את העניין.

אילן גילאון: לבדוק ולהחזיר לנו חזרה את החומר לדיון כדי לגמור אותו.

אילן גילאון: בינתיים אנחנו מתחייבים לעזור ברמה הפוליטית של העניין.

אילן גילאון: כמו שאמר מרגי, תהיו עם קצת יותר התלהבות.

<אייל לב ארי: אם אתה רוצה, אני יכול לתת קצת היסטוריה.

אילן גילאון: היסטוריה תמיד עוזרת לכולנו.

<אייל לב ארי: בעיקרון, יש שני סעיפים מרכזיים בחוק השוויון שמסדירים את נושא התאמות הנגישות הפיזיות של מקומות קיימים ואת התאמות הנגישות לשירות.

<אייל לב ארי: לעניין מוסדות החינוך, בעיקר מוסדות החינוך של משרד החינוך, התיכוניים או אלה שיש להם סמל מוסד, בעיקר היסודיים והתיכוניים.

<אייל לב ארי: כיוון שמדובר באלפים של מוסדות עם השלכה תקציבית משמעותית, היה מדובר בהתעקשות עקרונית בעיקר של משרד האוצר.

אילן גילאון: התעקשות עקרונית זה רק של משרד האוצר, כל השאר זה לא עקרוני.

<אייל לב ארי: התעקשות של משרד האוצר שללא תקנות ספציפיות עם סוגי התאמות מאוד מצומצמים לא יתקדם חוק השוויון, תיקון מספר 2, שבעקבותיו אנחנו נמצאים כאן והתקנות מובאות לוועדה.

<אייל לב ארי: המצב האידיאלי, המצב הנכון, הוא שאכן יחולו התקנות הכלליות.

<אייל לב ארי: אני יכול להגיד שלפחות מתקנות שקיבלנו לגבי מוסדות על תיכוניים, גם הטיוטות שהגיעו לגבי מוסדות השכלה תורנית גבוהה וגם הכשרות מקצועיות, כן היתה היענות של המשרדים לקבל באופן מלא את ההתאמות של המקומות הקיימים, את ההתאמות הפיזיות, כך שהדבר אפשרי.

<אייל לב ארי: לגבי הפלח של השירות, או ההתאמות היותר פרטניות, או התאמה של השירות שניתן לאנשים המגיעים לאותו מקום, כאן כבר יכול להיות ניואנס.

אילן גילאון: אייל, אני איבדתי אותך.

<אייל לב ארי: אני סיימתי.

אילן גילאון: מה הנושא הבא?

<אייל לב ארי: הנושא של התאמות נגישות למוסדות להשכלה גבוהה.

<ענת אילוז: אני מהלשכה המשפטית במועצה להשכלה גבוהה.

<ענת אילוז: הנוסח הקודם כן הוגש בדצמבר 2011.

<ענת אילוז: עד סוף השבוע הזה נעביר לשר החדש את הנוסח הקודם.

<ענת אילוז: אנחנו חושבים שתוך שבועיים שלושה נוכל לגמור את הפרקט הטכני אבל מבחינה מהותית אנחנו מקיימים דיונים רבים באופן שוטף עם כל הגורמים הרלוונטיים, שזה המוסדות להשכלה גבוהה וארגוני הנגישות כדי להגיע לנוסח יותר מגובש שיוגש אחר-כך.

אילן גילאון: מתי בערך?

<ענת אילוז: אנחנו צופים שנצטרך עוד כ-3 ישיבות כדי לגבש את זה.

<ענת אילוז: ישיבה אחת כבר קבועה לשבוע הבא.

אילן גילאון: זה ישיבות שבועיות?

אילן גילאון: 3 ישיבות זה יכול להיות שנה ויכול להיות שבוע.

<ענת אילוז: אנחנו מנסים לעשות את זה באופן יחסי צמוד אחד לשני.

<אייל לב ארי: הכוונה לישיבות בהשתתפותנו, בהשתתפות הנציגות והארגונים.

<ערן טמיר: יש הבל בין להניח חזרה לוועדה, כדי שהוועדה תוכל לדון לבין הישיבות האלה כי אלה ישיבות הכנה.

<ערן טמיר: ברגע שגומרים פרק אחד, אפשר כבר להביא לדיון באישור בוועדה ובמקביל להמשיך את השולחן העגול עם הארגונים ועם המוסדות.

<ערן טמיר: קודם כל תגישו תקנות כדי שהן יהיו על השולחן, בלי קשר.

<ענת אילוז: זה מה שאמרתי בהתחלה, שזה - - -

<ערן טמיר: לגבי הישיבות האלה, הן יכולות להיעשות בצד אישור של חלקים שכבר דנו בהם.

אילן גילאון: מה עוד יש לנו?

<אייל לב ארי: אמרתי את זה לנדב בשיחות קודמות וזה מה שאני אומר לכולם כאן: יוגשו התקנות בנוסח המקורי שהוגש לוועדה.

<אייל לב ארי: אנחנו ממשיכים את הפגישות הפנימיות כהכנת הנוסח לדיון בוועדה.

אילן גילאון: יש עוד דברים בצינור?

<אייל לב ארי: נעבור למשרד הבריאות.

יעקב מרגי: כדי שהם יהיו משכנעים, לאור הדיונים שהיו פה אתמול.

יעקב מרגי: הם ביקשו שניישם את החוקים של הכנסת.

<אורלי בוני: אני ממשרד הבריאות.

<אורלי בוני: התקנות הוגשו לכנסת, אנחנו בדיונים עם הכנסת.

<אורלי בוני: עכשיו כתבתי לעורך דין, לקראת החתימה מחדש, אנחנו רוצים לעשות את כל התיקונים שכבר החלטנו עליהם, כולל להעביר את זה לנוסח של מבנה קיים ולהשוות לנגישות השירות.

<אורלי בוני: אנחנו הצמדנו את זה למבנה חדש.

<אורלי בוני: אתה דרשת - - -

<אחיה קמארה: אני בטח לא דרשתי, אמרתי שתעשו מה שאתם רוצים.

<אורלי בוני: לא משנה, אנחנו נגיש את זה עם התיקונים לחתימה של השרה.

<אורלי בוני: אנחנו מאמינים שלא בעיה עם זה.

<אורלי בוני: לגבי התקציב, הוא אושר לנו אבל לא ראינו מזה שום דבר.

<אורלי בוני: אני לא יודעת איך מתנהלים בכלל בעניין הזה.

אילן גילאון: השרה היתה ראש העיר של העיר הכי מונגשת בארץ.

<אורלי בוני: אנחנו מקווים שלא תהיה לנו עוד פעם בעיה עם האוצר כפי שהיתה קודם.

<אורלי בוני: בתי החולים תקועים עם כספים.

<אורלי בוני: הם עושים נגישות אבל בכספים שלהם ושלנו.

אילן גילאון: מה אנחנו עוד צריכים?

<אורלי בוני: אנחנו צריכים המון.

<אורלי בוני: הגשנו הרבה כסף אבל לא קיבלנו כלום עדיין.

אילן גילאון: הגשתם המון?

<אורלי בוני: סכום שמשרד האוצר חתם עליו, על העברה לקופות החולים, אבל לא הועבר שום כסף.

<אחיה קמארה: על מה את מדבר?

<אחיה קמארה: על הנגישות הפיזית או שירות?

<אורלי בוני: הגשנו גם וגם.

<אורלי בוני: הגשנו סכום גלובאלי לקופות חולים ולבתי חולים וקיבלנו טפטופים מאוד קטנטנים.

אילן גילאון: מתי נוכל לקבל?

<ערן טמיר: אורלי, למה שלא תגישו את הנוסח שכבר הגשתם?

<אורלי בוני: כי יש לנו כבר תיקונים.

<ערן טמיר: לכולם יש תיקונים אבל חבל על הזמן.

<ערן טמיר: עד שתגמרו את התיקונים, ייקח הרבה זמן.

<אורלי בוני: זה לא ייקח הרבה.

יעקב מרגי: כמה זמן?

<אורלי בוני: אני מקווה שתוך חודשיים כבר הכול יהיה - - -

אילן גילאון: חודשיים זה הרבה זמן, אמרתי את זה קודם למשרד החינוך.

<ערן טמיר: אורלי, למה לך לחכות?

<וילמה מאור: תגישו את התקנות בלי התיקונים בשלב הראשון כדי שניתן יהיה להתחיל לעבוד על זה.

<אורלי בוני: הלשכה המשפטית ביקשה להגיש את התקנות עם התיקונים.

<אורלי בוני: הם אמרו שזה חבל כי אחרי זה משרד המשפטים יתחיל את כל התהליך מחדש.

אילן גילאון: אז אל תגישו הכול יחד, תגישו - - -

<אורלי בוני: אחרת משרד המשפטים לא יאשר את זה שוב וזה חבל.

<אורלי בוני: אני מאמינה שנעשה את זה מהר.

יעקב מרגי: יש גופים ממשלתיים שהזמן תמיד עובד לטובתם.

יעקב מרגי: לכן, צריך קודם כל להגיש ולעבוד במקביל.

יעקב מרגי: אם נחכה שהכול יהיה מתוקן ושר האוצר יחתום - - -

<אורלי בוני: אני חייבת להגיד שבינתיים משרד הבריאות עובדים במרץ.

יעקב מרגי: אז להגיש את זה.

יעקב מרגי: זה נאמר בפתיח, צריך להגיש בנוסח שהוגש.

אילן גילאון: חודשיים זה הרבה.

<אורלי בוני: אני לא יודעת אם נספיק לפני.

אילן גילאון: אל תביאי את הכול יחד, בסדר?

<אורלי בוני: אצלנו אין הפרדה, אי-אפשר לא להביא את הכול יחד.

<אורלי בוני: אנחנו צריכים להמשיך לשבת עם הכנסת.

אילן גילאון: את זה כל אחד יכול להגיד את זה.

<אייל לב ארי: פורמאלית, אם מה לשבת עם הכנסת אם לכנסת אין נייר על השולחן.

אילן גילאון: מה אנחנו עושים פה?

אילן גילאון: אנחנו מקבלים את התקנות מכם, מביאים אותם לגמר חתימה ומוציאים חזרה.

<אורלי בוני: לא, אני מדברת על הישיבות הפנימיות בין הלשכות המשפטיות.

<אורלי בוני: אנחנו יושבים הרבה.

<אורלי בוני: יש לנו כמה סוגיות מאוד רציניות שלא סגרנו עד הסוף.

אילן גילאון: כמו מה?

<אורלי בוני: כמו ההגדרה.

<אורלי בוני: בלשכה המשפטית שלנו יושבים על ההגדרה מה זה שירות בריאות.

<אורלי בוני: אנחנו נעשה את זה כמה שיותר מהר.

אילן גילאון: אני יכול לבוא אליה בטענות?

אילן גילאון: יש אנשים שעדיין דנים בהגדרה מה זאת מדינה.

<אייל לב ארי: הנושא של התאמות נגישות בדרכים זה תקנות של שר הפנים.

<דוד פילזר: הגשנו לשר את התקנות במתכונת הקודמת, כפי שהוגשו, בהתאם להתחייבות בבג"צ.

<דוד פילזר: הן הוגשו בזמן ומתנהלים דיונים פנימיים עם היועץ המשפטי של הוועדה.

<דוד פילזר: נמסר לנו שהשר בוחן את התקנות.

<דוד פילזר: אני לא יודע להגיד על לוח זמנים לעניין.

<דוד פילזר: נמסר לי שיש מודעות גבוהה של השר והמנכ"ל לעניין.

אילן גילאון: זה כבר אצלכם.

אילן גילאון: אני מדבר על מה שאתם צריכים להביא לפה.

<דוד פילזר: אנחנו צריכים להביא לפה תקנות דרכים נגישות ואנחנו גם צריכים להביא מוסדות חינוך בחדש.

אילן גילאון: על זה התחיל הדיון.

אילן גילאון: אתם צריכים לקחת ולהביא את זה כמו שזה.

<דוד פילזר: אנחנו משתדלים, אבל זכותו של השר לבחון את העניין.

יעקב מרגי: השר הוא לא מעל לחוק, הוא לא מעל בית המשפט.

<דוד פילזר: כמובן שלא, אבל הסמכות להתקין תקנות - - -

יעקב מרגי: הארגונים יושבים ושומעים אתכם ורואים את מידת ההתלהבות, הם יחזרו לבג"צ.

<דוד פילזר: אני אעיר שהתקנות הראשונות, שאנחנו רואים בהן המובילות, אלה תקנות תכנון ובנייה בעניין הנגשה של הבנייה החדשה ואלו בתוקף משנת 2010.

אילן גילאון: היות והחומר מאוד מגובש ולא צריך לכתוב משהו חדש, צריך לשבת עם השר ולהביא לנו את זה בזמן.

<דוד פילזר: זאת המגמה הכללית.

<דוד פילזר: החומר אצל השר ונמסר לנו שזה נבחן.

<דוד פילזר: אני רוצה להעיר הערה על ההליך הפנימי שמתקיים בדיונים לקראת הדיון בוועדה.

<דוד פילזר: אנחנו אחרי הליך מאוד ארוך של דיונים והתייעצויות עם שרים אחרים, עם ארגוני הנגישות.

<דוד פילזר: התקנות עצמן גובשו בוועדת משנה של המועצה הארצית לתכנון ולבנייה.

<דוד פילזר: לשר הפנים יש חובת התייעצות.

<דוד פילזר: אנחנו אחרי דיונים ארוכים, פשרות, ויכוחים ענייניים.

<דוד פילזר: אז אנחנו באים לדיונים הפנימיים כאן וכל הנושאים עולים מחדש כאן.

<דוד פילזר: כלומר, כל מי שלא היה מרוצה מההחלטות שהתקבלו, מעלה מחדש בדיונים הפנימיים.

<דוד פילזר: לנו יש בעיה מפני שאחרי כל ההתייעצויות שקיימנו, אין לנו בעצם אפשרות להתפשר.

<דוד פילזר: כלומר, באנו אחרי הסיכומים.

<דוד פילזר: לכן אנחנו מתוסכלים מהדיונים שמתקיימים כאן לקראת הדיון בוועדה.

<קריאה: אני רוצה לשאול לגבי בתי ספר בבניינים קיימים.

<קריאה: יש לנו הרבה ילדים מוגבלים שאינם יכולים ללכת לבית הספר בגלל שאין להם נגישות.

<קריאה: מה, שיישארו בבית?

אילן גילאון: דיברנו על זה קודם עם משרד החינוך, הוא ממשרד הפנים.

אילן גילאון: אני לא פותח את זה לדיון.

אילן גילאון: אנחנו פשוט נזמן לכאן את השרים שלא יגישו לנו את התקנות בזמן, כדי שיסבירו לי ולוועדה למה התקנות האלה לא מגיעות.

אילן גילאון: זה מה שיקרה בסופו של דבר.

אילן גילאון: כל מה שאני יכול להגיד זה שאנחנו זקוקים לזה במהרה בימינו.

אילן גילאון: החומר הזה לעוס, מוכן ומסודר וחלק ממנו כבר נדון פה.

אילן גילאון: להביא כל דבר לידיעתו של השר.

אילן גילאון: אני אתן גם לשר שלך תזכורת שיש לו את החומר.

יעקב מרגי: שר בוחן ולשכה משפטית יושבת, זה מתכון לשבת בעוד 4 חודשים באותו סצנריו.

<נעמי מורביה: אנחנו ממשיכים בדיונים, אנחנו עושים אותם בצורה יסודית.

<נעמי מורביה: הנציג ישראל אבן זהב מייצג נאמנה אבל עדיין יש מצב בלתי נסבל.

<נעמי מורביה: בית ספר "יגאל אלון" במודיעין הילדים לא יכולים לעלות עם כסא גלגלים.

<נעמי מורביה: צריך לשים לזה סוף.

אילן גילאון: אני לא מסוגל בישיבה הזאת לתת לך תשובה.

<נעמי מורביה: אני לא רוצה תשובה, זה לפרוטוקול.

<אחיה קמארה: נעמי, אני מציע שתגידי לאסף ולנו וננסה לסייע בעניין.

<נעמי מורביה: האם פנתה לנציבות שוויון.

<אייל לב ארי: דוד, מה שאמרת לגבי דרכים נגישות תקף גם לגבי מוסד חינוך חדש?

<דוד פילזר: כן, בדיוק.

<אייל לב ארי: כעת עוברים לנושא נגישות לרכבת הקלה.

<הרצל רביניאן: אני מהלשכה המשפטית של משרד התחבורה.

<הרצל רביניאן: התקנות האלה הוגשו בשנת 2001.

<הרצל רביניאן: קיימנו דיון בוועדת המשנה ומספר דיונים בלשכה המשפטית.

<הרצל רביניאן: אנחנו מתואמים עם משרד האוצר לגבי כל התקנות שלנו, לא רק בנושא הרכבת הקלה אלא גם מוניות, אוטובוסים בין עירוניים.

<הרצל רביניאן: בשבועות הקרובים נגיש את הנוסח שאושר.

<הרצל רביניאן: אנחנו מתואמים עם האוצר והם נתנו לנו הסכמה.

אילן גילאון: גם פה הגענו כבר להבנות.

אילן גילאון: כעת משרד הביטחון.

<ישי יודקביץ: אני מהייעוץ המשפטי של משרד הביטחון.

<ישי יודקביץ: נמצא פה גם היועץ המשפטי של הפיקוד.

<ישי יודקביץ: אנחנו נחלק את ההסבר לתקנות שהוגשו ולתקנות שעדיין לא הוגשו.

<ישי יודקביץ: לגבי התקנות שהוגשו, עידו יסביר.

<ישי יודקביץ: יש תקנות שהוגשו לגבי הנגשת מקלטים קיימים ולגבי מקלטים חדשים לפי חוק הג"א ונגישות שירותי חירום שבתחום אחריות משרד הביטחון.

<ישי יודקביץ: אלה תקנות שהוגשו בכנסת הקודמת.

<ישי יודקביץ: קיבלתי את ההערה של אייל.

<ישי יודקביץ: אנחנו נגיש לשר החדש, תוך שבוע שבועיים והוא ישלח אותן מחדש.

אילן גילאון: אתה מדבר גם בשם פיקוד העורף?

<ישי יודקביץ: רגע, תכף נגיע לתקנות שיוגשו.

אילן גילאון: אחרת נעשה חוזה עם מישהו ומישהו אחר יגיד שזה לא הוא.

אילן גילאון: זאת בעיה.

<ישי יודקביץ: לגבי התקנות שהוגשו, אז אנחנו באמת נגיש לשר הביטחון את התקנות.

<ישי יודקביץ: כרגע עדיין לא הועברו סמכויות ממשרד הביטחון למשרד להגנת העורף בתחום הזה, למרות שיש מחשבות בנושא הזה, מאחר ומדובר בנושאים של שירותי חירום אזרחיים ברובם.

אילן גילאון: לומר לך את האמת?

אילן גילאון: זה לא מעניין אותנו.

יעקב מרגי: אנחנו לא נמתין.

<ישי יודקביץ: אנחנו נגיש לשר הביטחון ונגיש מחדש את התקנות שהוגשו לוועדה.

<ישי יודקביץ: מדברים על תקנות הג"א נגישות מקלטים ועל תקנות שוויון זכויות לאנשים עם מוגבלות, התאמות למקלטים ועל תקנות שוויון זכויות לאנשים עם מוגבלות, נגישות לשירותי חירום.

<ישי יודקביץ: אני קורא לזה חלק א', אלה דברים שהתחילו כבר בדיונים בישיבות המכינות אצל הייעוץ המשפטי של הוועדה.

<ישי יודקביץ: מה עוד לפנינו?

<ישי יודקביץ: בינואר הוגשו לוועדה תקנות ראשונות לשלב ב' של הנגישות לשירותי חירום, כשמשרד הביטחון הוא זה שצריך להתקין את התקנות אבל לצערנו משרדי ממשלה אחרים אחראים על התחומים הללו.

<ישי יודקביץ: בינואר הגשנו את תקנות מאגר מידע ברשות מקומית, לגבי אנשים עם מוגבלות.

<ישי יודקביץ: לגבי התקנות הללו, אנחנו מתואמים עם האוצר, מתואמים עם המרכז לשלטון מקומי, עם הרווחה, עם הבריאות.

<ישי יודקביץ: אנחנו נגיש אותן מחדש.

<ישי יודקביץ: גם כאן אמורים להתחיל דיונים עם ישיבות הכנה.

אילן גילאון: לך יש מידע שלנו אין?

<אייל לב ארי: ישי, אלה דיונים שנמצאים בחלק של הממשלה?

<ישי יודקביץ: לא.

<ישי יודקביץ: למאגרי מידע כבר הוגש בינואר.

<ישי יודקביץ: אנחנו אמורים להגיש לכם זה נושא של רציפות תפקודית של מוסדות - - -

<קריאה: ישי, הם טוענים שהם לא קיבלו את התקנות של מאגר מידע.

<ישי יודקביץ: יש לי מכתב של שר הביטחון, אהוד ברק, שהוגש בינואר לוועדה.

<אייל לב ארי: אנחנו לא קיבלנו.

<וילמה מאור: גם אני לא קיבלתי.

אילן גילאון: אנחנו לא קיבלנו.

<ישי יודקביץ: הנה, אני מגיש לכם.

<וילמה מאור: יכול להיות שזה עבר.

<וילמה מאור: לעיתים אתם מעבירים ישירות ליו"ר הוועדה וזה לא מגיע לוועדה.

<וילמה מאור: בתקופה של בחירות זה בעייתי.

<וילמה מאור: 18 בינואר היתה פגרת בחירות.

<ישי יודקביץ: אנחנו נחתים מחדש.

אילן גילאון: יש לכם 3 נושאים להעביר לנו?

<ישי יודקביץ: לא.

<ישי יודקביץ: יש תכנית עבודה שאושרה לנו בבג"צ לגבי השנה וחצי הקרובים החל מינואר.

<ישי יודקביץ: הפרק הראשון שהוגש זה הפרק של מאגרי המידע.

<ישי יודקביץ: לפנינו הסדרת פעולה מסגרות לאנשים עם מוגבלות בשעת חירום במוסדות הלא אשפוזיים, ההוסטלים ודברים כאלו.

<ישי יודקביץ: יש לנו פרויקטור במשרד הביטחון שמתרוצץ מול משרדי הרווחה, הבריאות והמשפטים.

<ישי יודקביץ: הוא מקיים איתם דיונים כדי לגבש את התקנות.

<ישי יודקביץ: יש נוסח שכבר במהלך מרץ העברנו גם למשרדי המשפטים ולעמותות הנגישות שאיתם יש לנו חובת התייעצות איתם.

<ישי יודקביץ: אני מקווה שגם הן יוגשו לוועדה בחודש קרוב.

<ישי יודקביץ: לפנינו בקיץ זה שירותים חיוניים רפואיים בשגרת חירום, הליך פינוי של אנשים עם מוגבלות במצב חירום, ואספקת צרכים קיומיים המסופקים לכלל האוכלוסייה בשעת חירום.

<ישי יודקביץ: התקנות האחרונות שהתחייבנו בבג"צ זה הנגשת שירותים חיוניים המסופקים, זאת אומרת, זה מה שיישאר.

אילן גילאון: זה מה אתם מגישים עד הקיץ?

<ישי יודקביץ: אנחנו מדברים על 2014.

<ישי יודקביץ: קיבלנו תכנית עד 2014 עם סדרה של תקנות.

אילן גילאון: עד שלא ייגמרו התקנות, לא תהיה מלחמה.

<ישי יודקביץ: אני מעלה פעם נוספת את הייחודיות של משרד הביטחון בתחום הזה.

<ישי יודקביץ: אנחנו מתקינים כאן תקנות שהם בתחומי אחריות של משרדים אחרים.

<ישי יודקביץ: זה מקשה על הגשת התקנות.

<ישי יודקביץ: אם הכול היה תלוי בנו, אז אנחנו היינו יכולים להתקדם בצורה אחרת.

<ישי יודקביץ: אנחנו תלויים במשרדי ממשלה אחרים.

<ישי יודקביץ: זה לא אומר שהם לא מגויסים.

<ישי יודקביץ: אנחנו עושים איתם ישיבות.

<ישי יודקביץ: הפרויקטור שלנו מקיים ישיבות עם משרדי הרווחה והבריאות.

<ישי יודקביץ: אנחנו ביקשנו ברמת מנכ"לים מעורבות של משרדי הממשלה ופקידים שיהיו זמינים לפרויקטור שלנו ולנו.

<ישי יודקביץ: זה נעשה אבל זה פשוט שונה ממשרד ממשלתי אחר.

אילן גילאון: בהנחה שאתם תלויים בכל הגורמים האחרים ובסופו של דבר האחריות היא עליכם.

אילן גילאון: מתי מבחינתך יכולה לפרוץ מלחמה?

<ישי יודקביץ: אנחנו מחויבים לתכנית הבג"צית.

יעקב מרגי: אבל אתם לא חייבים לנצל אותה עד תום.

<ישי יודקביץ: אנחנו יודעים.

<ישי יודקביץ: שוב, הכשל הוא שזה בתחומי אחריות של משרדים אחרים.

<אחיה קמארה: אבל יש הרבה תקנות שמערבות משרדי ממשלה אחרים.

<אחיה קמארה: למשל, תקנות נגישות השירות שעברו עכשיו, כל משרדי הממשלה היו מעורבים בהם.

<אחיה קמארה: חוץ מזה, אני מזכיר שאת הפרויקטור שכרתם לפני כמה חודשים.

<ישי יודקביץ: נכון.

אילן גילאון: תודה רבה.

אילן גילאון: אנחנו מקווים הדיון הבא יהיה בקרוב.

אילן גילאון: הישיבה נעולה.